

**เรื่อง การเปิดรับลงทะเบียนห่วงสายเหนือประเภทที่ 3 (แม่สาย และ แม่ฟ้าหลวง)**

**เรียน สมาชิกสมาคมส่งเสริมฯ ทุกท่าน**

เนื่องด้วยการแข่งขันสายเหนือปี 2013 นั้น สมาคมส่งเสริมฯ ได้ร่วมกับ สมาคมพัฒนาฯ และ สมาคมสื่อสารฯ จัดการแข่งขันร่วมกันเป็นการแข่งขันที่เรียกได้ว่า “ระดับชาติ” ในจุดการแข่งขัน แม่ฟ้าหลวง และ แม่สาย โดยทาง สมาคมพัฒนาฯ และสมาคมสื่อสารฯ นั้นได้มีการเปิดให้สมาชิกนำเลขห่วงขานกมาลงทะเบียนเป็นห่วงขาพิเศษประเภท 3 เพื่อเข้าร่วมการแข่งขันได้และเพื่อมิให้เกิดการได้เปรียบเสียเปรียบกับสมาชิกของสมาคมส่งเสริมฯ ทางเราก็จะเปิดโอกาสให้สมาชิกได้มีการลงทะเบียนนกเป็นห่วงขาพิเศษได้เช่นกันโดยมีเงื่อนไขดังนี้

1.) นกที่นำมาลงทะเบียนได้นั้นต้องเป็นห่วงขาพิเศษของสมาคมส่งเสริมในสายเหนือ 2556 (2013) เท่านั้น

2.) ห่วงขาประเภท 1และ2 สามารถที่จะนำมาลงทะเบียนเพิ่มเพื่อขอควบรวมกับห่วงเบอร์ 3คือจุดแม่สาย และ แม่ฟ้าหลวงเพิ่มขึ้นได้

3.) ในกรณีที่สมาชิกได้เบิกห่วงเบอร์ 3ไปแล้ว ทางสมาคมส่งเสริมฯ จะเปิดโอกาสให้สมาชิกลงทะเบียนใหม่ได้เช่นกัน โดยการลงทะเบียนใหม่นั้นต้องลงทะเบียนไม่ต่ำกว่าจำนวนยอดห่วงเบอร์ 3 ที่ได้เบิกไป(เช่น นาย A ได้เบิกห่วงเบอร์ 3 ไป 20 ห่วง เมื่อถึงกำหนดนาย A สามารถคัดนกที่ตนเองชอบมายื่นลงทะเบียนใหม่ โดยนำห่วงเบอร์ 1 หรือ 2 หรือ 3 มาลงทะเบียนใหม่ได้ แต่จำนวนทั้งหมดต้องไม่น้อยไปกว่า 20 ห่วง)

4.) สำหรับห่วงที่เบิกไปก่อนแล้วและไม่ได้ลงทะเบียนนั้น ทางสมาคมฯ จะถือเป็นห่วงขาประเภท 108 บาท ซึ่งสมาชิกต้องเสียค่าชิปริงค์กับทางสมาคมฯ

5.) ในกรณีที่สมาชิกไม่ได้แจ้งการลงทะเบียนใหม่สำหรับห่วงประเภทที่ 3 ตามกำหนดเวลานั้น ทางสมาคมถือว่าสมาชิกท่านนั้นขอลงทะเบียนห่วงตามที่ได้เบิกไป

6.) สมาชิกต้องแจ้งหมายเลขนกที่ต้องการลงทะเบียนเพิ่มเติม และ แก้ไข ตามรายละเอียดข้อ 2 และ 3 ภายในวันที่ **31 พฤษภาคม 2556** ที่จะถึงนี้แบบฟอร์มการลงทะเบียนขอรับได้ที่สมาคมส่งเสริมฯ

จึงขอประกาศ และ เรียนให้สมาชิกทุกท่านได้ทราบ และ ข้าพเจ้าหวังเป็นอย่างยิ่งว่าจะได้รับการตอบรับเป็นอย่างดีจากสมาชิกทุกท่านเหมือนที่ผ่านมา

ด้วยความเคารพอย่างสูง

**นายชูพล จรัสวุฒิปรีดา**

**ประธานจัดการแข่งขัน**